V Bratislave sa v dňoch 01.05-03.05.2015 konali už tradičné medzinárodné plavecké preteky ORCA CUP 2015. Zároveň to bolo aj IV.kolo Slovenského pohára družstiev kde sme si udržali piate miesto aj napriek tomu, že sme to už prakticky vypustili po odhláškach plavcov a chorobe niektorých reprezentantov. Celková bilancia bola veľmi slušná. Dve zlaté, päť strieborných a 3 bronzové medaile.
Zuzana Mimovičová(nar.1989) po sústredení s českou reprezentáciou sa dostáva späť do starej formy, ktorú potvrdila veľmi dobrými časmi aj na týchto pretekoch. Na najvyšší piedestál sa postavila na 400m polohové preteky časom 5:00,85(710bodov). Druhá dohmatla na 200m prsia časom 2:37,45 a tretia skončila na 100m prsia časom 1:13,99. GRATULUJEME!
Mimoriadne sa darilo aj Carmen Mikušovej(nar.1998), ktorá sa vrátila z reprezentačného sústredenia vo štvrtok v noci a napriek tomu si vyplávala niekoľko vynikajúcich osobných výkonov. S prehľadom vyhrala vo finále svoju disciplínu 200m motýlik časom 2:21,04. Najlepšie výkony ale plávala tentokrát na dlhých krauliarskych tratiach. Už po 1500m bolo jasné, že má natrénové a je v dobrej forme. Čas 17:51,39 je zlepšením o viac ako 10 sekúnd. Týmto časom skončila druhé medzi seniorkami. Druhá skončila aj na 400m kraul zlepšeným časom 4:30,85. Najhodnotnejší výkon podala na 800m kraul, kde skončila na druhom mieste kvalitným časom 9:14,15 (707bodov). GRATULUJEME!
Jakub Mohler(nar.1998) potvrdil svoju dobrú formu v diciplíne 100m kraul vo finále časom 53,24, čo stačilo na pekné tretie miesto. Pekné zlepšenie predviedol na 200m kraul časom 1:58,56
Lucia Linkeschová(nar.2001) dohmatla druhá v disciplíne 800m kraul časom 9:48,46 v kategórii A(13-14 roční). Finále si zaplávala aj na 100 a 200m motýlik a 200m kraul.
Bronzovú medailu si vyplávala medzi juniorkami aj Kristína Horváthová(nar.1999) v diciplíne 100m prsia vo finále časom 1:17,81, čo bol jej najlepší osobný výkon.Finále si medzi juniorkami zaokávala aj na 50 a 200m prsia.
Lucia Kubová(nar.2002) predviedla pekné zlepšenie na 400m kraul čaosm 4:46,62. Július Šimčák(nar.1999) posunul svoje osobné maximá v disciplínach 50 a 800m kraul, 200m znak a 100m motýlik. Tobiáš Neufeld(nar.2000) posunul svoje najlepšie výkony v disciplínach 50, 100 a 200m motýlik. Miroslav Šušnyák(nar.1989) sa zlepšil v každej disciplíne.